31992D0509
L 313/71
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 19 октомври 1992 година
за сключване на Рамково споразумение за сътрудничество между Европейската икономическа общност и Република Парагвай
(92/509/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално членове 113 и 235 от него,
като взе предвид предложението на Комисията (1),
като взе предвид становището на Европейския парламент (2),
като има предвид, че за постигането на целите си в сферата на външните икономически отношения Общността следва да одобри Рамковото споразумение за търговско-икономическо сътрудничество с Република Парагвай,
РЕШИ:
Член 1
Рамковото споразумение за търговско-икономическо сътрудничество между Европейската икономическа общност и Република Парагвай се одобрява от името на Общността.
Текстът на споразумението е приложен към настоящото решение.
Член 2
Председателят на Съвета връчва нотификацията, предвидена в член 25 от споразумението (3).
Член 3
Комисията, подпомагана от представителите на държавите-членки, представлява Общността в съвместния комитет, предвиден в член 21 от споразумението.
Член 4
Настоящото решение влиза в сила в деня след публикуването му в Официален вестник на Европейските общности.
Съставено в Люксембург на 19 октомври 1992 година.